ČETRTEK, 9. april 2020

Dragi šestošolci,

spodaj vam posredujem rešitve učnega lista. Upam, da vam je šlo. Zraven sem vam napisala še nekaj pripomb, da boste lažje razumeli.

Tako. Zdaj pa si bomo malce oddahnili od jezika in se lotili književnosti. Pogledali si bomo odlomek iz prvega slovenskega romana z naslovom Deseti brat, ki ga je napisal Josip Jurčič in je izšel leta 1866.

Najprej si preberite sledečo kratko obnovo celega romana:

*Lovre Kvas je končal ljubljanski licej. Ni hotel ustreči materini želji, da bi študiral teologijo, ampak je hotel iti v daljna mesta v višje šole. Starši niso bili zadovoljni z njegovo odločitvijo, zato so mu odrekli podporo. Lovru je prišlo prav, da je po priporočilu dobil začasno službo učitelja sinu premožnega graščaka Benjamina G\* na gradu Slemenice. Na poti proti Slemenicam je srečal desetega brata Martinka Spaka, ki je bil nezakonski sin graščaka Piškava, ki je izkoristil njegovo mater zaradi denarja, nato pa jo zapustil. Nadel si je vzdevek deseti brat, da bi se maščeval očetu za materino trpljenje. Lovre je bil čeden mladenič, star malo čez 20. Po mnenju profesorja iz Ljubljane je bil eden najbolj pridnih učencev. Na Slemenicah je nameraval ostati dve leti, nato pa nadaljevati šolanje na višjih šolah. Bil je slabotnega telesnega zdravja in trpel je materialno pomanjkanje. Zaljubil se je v Manico, hčer graščaka Benjamina. Tudi on je bil všeč njej in veliko sta se družila. Manica naj bi se poročila z Marijanom, sinom graščaka Piškava. Lovre se je bal tekmeca Marijana, saj je trdil, da sam Manice ni vreden. S tem se Manica ni strinjala in mu je cel čas vlivala pogum in samozavest. Starši so začeli sumiti čustva zaljubljencev, Manica pa je slišala njun pogovor, v katerem je graščak povedal, da bo moral Lovre s Slemenic, če je to res. Zaradi tega je bila Manica žalostna in ni hotela, da bi starša izvedela za njena čustva. Resnico je slišal Marijan, ki Manici ni hotel obljubiti, da ne bo ničesar povedal. Marijan in Lovre sta se sprla, prepir pa je slišal Martinek in posegel vmes. Z Marijanom sta se stepla in Marijan je po nesreči sprožil puško ter ustrelil Martinka. Marijan je obležal hudo poškodovan, za napad so obtožili Lovra, a se je razkrila resnica. Martinek je k sebi poklical Lovra in mu povedal zgodbo o svoji materi. Povedal mu tudi, da je on njegov bratranec. Maničina starša sta izvedela za ljubezen in sklenila, da bi bil Lovre primeren zet, če bi imel premoženje. Piškav je napisal pismo sinu, v katerem mu je povedal resnico, nato pa odšel neznano kam. Marijan je prepustil grad in Manico Lovru. Lovre in Manica sta zaživela na gradu Piškava, Lovre pa je izvedel, da je deseti brat umrl. Z Marijanom sta mu postavila spominek iz rezanega kamna.*

Zdaj pa odprite berila in najdite odlomek: Josip Jurčič: Kako je Krjavelj s hudičem opravil.

Krjavelj je stranski lik v knjigi, nekakšen vaški posebnež. Odlomek preberite, kar na glas, da še malo povadite branje. Upam, da vam bo zgodbica všeč!

Lep pozdravček,

učiteljica Urša

**ŠTEVNIK (rešitve)**

**1. Krepko natisnjene števnike prepiši v preglednico.**

Rekel je, da gre za **dva** dni, a danes teče že **peti** dan in še ga ni. –France Prešeren se je rodil **3.** decembra **1800**. – Ta knjiga je iz **petnajstega** stoletja. – **Tisočdevetstoenaindevetdesetega** smo po **1000** letih spet dobili samostojnost.

|  |  |
| --- | --- |
| Glavni števniki | Vrstilni števniki |
| dva, 1800, 1000 | peti, 3., petnajstega, Tisočdevetstoenaindevetdesetega |
| vprašalnica koliko | vprašalnica kateri |

**2. Na prazna mesta vstavi EN ali EDEN.**

En človek je stal, drugi je sedel. – Dva zmoreta več kot EDEN. – Bil je EDEN od njih. \*Razlika je sledeča. Poglejte prvi primer. 'En' stoji pred samostalnikom (človek). 'Eden' pa stoji samostojno. Vidite, da ni zraven nobenega samostalnika?

**3. Števnike zapiši s številko.**

peti 5. pet 5 stodvainštirideseti 142. sto dvainštirideset 142

**4. Števnike zapiši z besedo.**

315 tristo petnajst 67 sedeminšestdeset

315. tristopetnajsti 300 tristo

1786 tisoč sedemsto šestinosemdeset 1 000 000 en milijon

**5. Prečrtaj napačne zapise in jih popravi.**

6. razred (presledek za piko!) 9. 3. 2016 (pravilno, vmes so presledki!) Prešernova ul. 8 (presledek za piko!) 10 kg krompirja (presledek za 10) 2 dcl vode (pravilno)

popust 25 % (načeloma se % ločujejo od števila) ob 12.30 (brez uri, ker nimamo polne ure, lahko pa npr. napišemo ob 16. uri, ker je polna) 25 EUR (pravilno) ob 15.40 (pravilno) 300 € (presledek za 300!) -10 °C (presledek za številko!)

**6. Na glas preberi letnice.**

1918 leta 2016 1999. leta dodamo končnico –ega! 1951. dodamo končnico –ega!

**7. Napiši piko ob številki, kjer je potrebno.**

Prva svetovna vojna se je začela 1914. leta. – Leto 1939 štejemo za začetek 2. svetovne vojne. V 80. letih 20. stoletja je bil popularen punk. – prepovedano do 3. leta starosti.